Էվան Ուիլյամս

Էվան Ուիլյամս (անգլ.՝ Evan Williams, ծնվել է մարտի 31, 1972(1972-03-31), Clarks, Մերիք շրջան, Նեբրասկա, ԱՄՆ), ամերիկացի գործարար, ով հիմնադրել է մի շարք ինտերնետ-ընկերություններ, այդ թվում Pyra Labs-ը (Blogger-ի վերամշակում) և Թվիթթերը, որտեղ նա նախկինում եղել է գործադիր տնօրեն։


== Կյանքի վաղ տարիներին և կրթություն ==
Ուիլյամսը ծնվել է 1972 թվականի մարտի 31-ին ԱՄՆ-ի Քլարքս գյուղում։ Մեծացել է Նեբրասկա նահանգի Քլարքս ֆերմայում, որտեղ նա ամռանը օգնում էր ոռոգել գյուղատնտեսական մշակաբույսերը։ Մեկուկես տարի սովորել է Նեբրասկա նահանգի համալսարանում, այնուհետև թողել այն, որպեսզի շարունակի իր կարիերան որպես ծրագրավորող։


== Կարիերա ==


=== Կարիերայի սկիզբ ===
Դպրոցն ավարտելուց հետո Ուիլյամսը Քի-Ուեսթ, Դալլաս, Օսթին (Տեխասի նահանգ), և կրկին Նեբրասկա նահանգում գտնվող իրենց ընտանեկան ֆերմայում աշխատել է տարբեր պաշտոններում, որոնք կապված են եղել ինտերնետ տեխնոլոգիաների հետ։ 1996 թվականին Ուիլյամսը տեղափոխվել է Սևաստոպոլ (Կալիֆոռնիա նահանգ), որպեսզի աշխատի բարձրտեխնոլոգիական O'Reilly Media ընկերությունում։ Կարիերան O’Reilly-ում նա սկսել է մարքեթինգային պաշտոններից, սակայն ի վերջո դարձել է անկախ ծրագրավորող-ֆրիլանսեր։


=== Pyra Labs և Blogger ===
Էվան Ուիլյամսը Meg Hourihan-ի հետ համահիմնադրել է ՏՏ Pyra Labs ընկերությունը։ Նրա գլխավոր արտադրանքը դարձել է Blogger համակարգը, ինչը վեբ-հավելվածներից առաջիններից մեկն էր, որի շնորհիվ հնարավոր էր բլոգներ ստեղծել և կառավարել։ Ուիլյամսը ստեղծելէ «բլոգեր» տերմինը և կարևոր դեր է խաղացել «բլոգ» տերմինի ճանաչման մեջ։ Meg Hourihan-ի հեռանալուց հետո Pyra Labs ընկերությունը գոյատևել է ևս որոշ ժամանակ, մինչև, ի վերջո, 2003 թվականի փետրվարի 13-ին ձեռք է բերվել Google-ի կողմից: PC Magazine ամսագիրը 2004 թվականին Blogger-ի ստեղծման աշխատանքների համար Ուիլյամսին, ինչպես նաև Hourihan-ին և Paul Bausch-ին անվանել է «Տարվա մարդ»։


=== Odeo ===

Էվան Ուիլյամսը լքել է Գուգլը 2004 թվականի հոկտեմբերին և հիմնել է Odeo ընկերությունը։ 2006 թվականի վերջին Ուիլյամսը՝ Բիզ Սթոունի և Odeo-ի նախկին այլ աշխատակիցների հետ դարձել է Obvious Corp.-ի համահիմնադիրը, որպեսզի ձեռք բերի դրա բոլոր ակտիվները։ 2007 թվականի ապրիլին Odeo-ն ձեռք է բերվել Sonic Mountain ընկերության կողմից։


=== Twitter ===
Obvious Corp կորպորացիայի նախագծերի թվում էր Թվիթթերը՝ միկրոբլոգինգի անվճար ծառայությունը։ Թվիթերը դարձել է ինքնուրույն ընկերություն 2007 թվականիապրիլից, և Ուիլյամսը՝ որպես համահիմնադիր, դարձավ տնօրենների խորհրդի անդամ և ներդրող։ 2008 թվականի հոկտեմբերին Էվան Ուիլյամսը դարձավ Թվիթերի գլխավոր տնօրեն՝ զբաղեցնելով Ջեք Դորսիի տեղը, ով դարձել էր տնօրենների խորհրդի նախագահ։ 2010 թվականի հոկտեմբերի 4-ին Ուիլյամսը հրաժարական է տվել գլխավոր գործադիր տնօրենի պաշտոնից (նրան կփոխարինի Դիկ Քոստոլոն)։


=== Կարողություն ===
Ըստ 2015 թվականի Forbes ամսագրի վարկանշային տվյալների՝ Էվանի կարողությունը գնահատվում է $2,9 միլիարդ։


== Անձնական կյանքը ==
Ուիլյամսը բուսակեր է։ Ապրում է Սան-Ֆրանցիսկոյում իր կնոջ Սարա Մորշիգեյի հետ։ Նրանք ունեն երկու երեխա։


== Տես նաև ==
Blogger
Twitter


== Ծանոթագրություններ ==


== Արտաքին հղումներ ==
Evan Williams' weblog
Էվան Ուիլյամս. ելույթ TED-ում
Evan Williams @ Medium
Evan Williams Թվիթթերում


=== Ելույթներ ===
Evan Williams speaking at Stanford
Evan Williams at 2009 TED Talk


=== Հարցազրույցներ ===
Interview with Evan Williams at economist.com
Interview with Evan Williams at cnet.com
Interview with Evan Williams at techcrunch.com
Interview with Evan Williams at FastCompany